Taudiperioodil ei julge vanemat Madist ja Looret eriti kuhugi viia. Õues jalutamine  tundub küll ohutu. Madise lemmikpaikadeks on Vabaduse väljak ja Stroomi ranna mänguplatsid. Vabaduse väljaku treppe peab Madis täiesti vaimustavaks ja ta on absoluutselt rahul kui saab mööda neid tunnikese joosta. Täna käidigi siis nendel treppidel ja Raekoja juures kuuske vaatamas. Koju tulles ootas aga ees naaber Nadja tohutu kingikotiga. Madisele virn raamatuid ja Loorele tema päris esimene Villeroy ja Bochi topsik. Villeroy on Madise ema suur lemmik ja mõne vidina saab ta ikka jõuluks, sünnipäevaks  kingiks. Nüüd saab ema Loorele Funny Zoo sarja kinkima hakata.